FINALITZA LA TEMPORADA DE RUTES
27 de agost de 2018

Carcaixent

Un any més des del departament de Turisme s’ han organitzat nombroses rutes basades al voltant de la taronja. L’ objectiu principal d’estes rutes és donar a conéixer la seua història i els seus orígens així com la consideració del municipi de Carcaixent com a Bressol de la Taronja en la Comunitat Valenciana. És per això que es combina la visita al Magatzem de Ribera, conegut com «La Catedral de la Taronja», amb la visita a un magatzem de taronges actual per poder descobrir l’evolució i comparar l’arquitectura, la manipulació i la comercialització entre els primers magatzems i els que hui en dia estan en funcionament. Es realitza la visita, també, a diferents horts monumentals, joies arquitectòniques que reflecteixen l’esplendor aconseguit gràcies a la fruita daurada.

Les dades recollides després d’esta temporada, deixen constància de la bona acollida que han tingut estes visites. S’ han organitzat al voltant de 120 rutes en les quals han participat entre 5100 i 5300 persones, aproximadament, des de Setembre fins Agost. El 80% del públic participant és estranger, principalment francesos.

Generalment, les visites són demandades per col·legis o associacions però estan obertes també al públic general ja que estes es poden modificar i adaptar a les necessitats i gustos de cadascun dels grups que vulguen realitzar-les.

Per a concertar visites podeu contactar amb el departament de turisme en: turisme@carcaixent.es